«Neftchi» klubi yarimhimoyachisi Avazbek O‘lmasaliyev Superliga 24-turidan o‘rin olgan «Nasaf»ga (3:1) qarshi o‘yinda jiddiy jarohat oldi. 84-daqiqada futbolchi chap qanotdan yugurganida, oyog‘i qayrilib ketdi va maydonga yiqildi. Katta ehtimol bilan uning to‘pig‘i chiqib ketgan yoki singan. E’tiborli jihati shundaki, O‘lmasaliyev voqea joyiga yetib kelgan tez yordam mashinasiga o‘tirishni istamadi va maydon chetiga olib chiqib ketildi. Qayd qilish joizki, futbolchi o‘yinda jamoasining ilk goliga mualliflik qilgan edi.